PATVIRTINTA

Kauno lopšelio-darželio „Drevinukas“ direktoriaus 2025 m. vasario 28 d. įsakymas Nr. V-46

**KAUNO LOPŠELIO-DARŽELIO „DREVINUKAS“ KORUPCIJOS PREVENCIJOS TVARKOS APRAŠAS I SKYRIUS**

**BENDROSIOS NUOSTATOS**

1. Korupcijos prevencijos tvarkos aprašas (toliau – Aprašas) reglamentuoja Lietuvos Respublikos vidaus reikalų ministerijos (toliau – VRM), įstaigų prie VRM ir kitų vidaus reikalų ministrui pavestose valdymo srityse veikiančių įstaigų ir įmonių (toliau – VRM pavaldžios įstaigos) veiklą kuriant korupcijai atsparią aplinką, įgyvendinant korupcijai atsparios aplinkos kūrimo ir korupcijos prevencijos priemones (toliau – korupcijos prevencijos priemonės), koordinuojant ir kontroliuojant korupcijos prevencijos priemonių įgyvendinimo procesą.
2. Aprašo nustatyta tvarka įgyvendinamų korupcijos prevencijos priemonių visuma yra VRM ir jai pavaldžių įstaigų vidaus kontrolės dalis.
3. Aprašas parengtas vadovaujantis Lietuvos Respublikos korupcijos prevencijos įstatymu (toliau – KPĮ), Lietuvos Respublikos pranešėjų apsaugos įstatymu, Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“, Lietuvos Respublikos Vyriausybės 2014 m. kovo 12 d. nutarimu Nr. 243 „Dėl Teisės aktų projektų antikorupcinio vertinimo taisyklių patvirtinimo“, Lietuvos Respublikos specialiųjų tyrimų tarnybos informacijos apie asmenis, siekiančius eiti ar einančius pareigas viešojo sektoriaus subjekte, Europos Sąjungos ar tarptautinėse institucijose Lietuvos Respublikos teikimu, pateikimo tvarkos aprašu, patvirtintu Specialiųjų tyrimų tarnybos (toliau – STT) direktoriaus 2021 m. lapkričio 10 d. įsakymu Nr. 2-231 „Dėl Informacijos apie asmenis, siekiančius eiti arba einančius pareigas viešojo sektoriaus subjekte, Europos Sąjungos ar tarptautinėse institucijose Lietuvos Respublikos teikimu, pateikimo tvarkos aprašo ir prašymų pateikti informaciją formų tvirtinimo“, Korupcijos pasireiškimo tikimybės nustatymo ir jo atlikimo tvarkos rekomendacijomis, patvirtintomis STT direktoriaus 2021 m. lapkričio 30 d. įsakymu Nr. 2-246 „Dėl korupcijos pasireiškimo tikimybės nustatymo ir jo atlikimo tvarkos rekomendacijų patvirtinimo“, Korupcijos prevencijos veiksmų planų, jų projektų ir planų įgyvendinimo vertinimo tvarkos aprašu, patvirtintu STT direktoriaus 2021 m. gruodžio 28 d. įsakymu Nr. 2-283 „Dėl korupcijos prevencijos veiksmų planų, jų projektų ir planų įgyvendinimo vertinimo tvarkos aprašo patvirtinimo“.
4. Apraše vartojamos sąvokos suprantamos taip, kaip jos apibrėžtos Aprašo 3 punkte nurodytuose įstatymuose ir kituose teisės aktuose.
5. **SKYRIUS**

**KORUPCIJOS PASIREIŠKIMO TIKIMYBĖS NUSTATYMAS**

1. VRM pavaldžios įstaigos, valdydamos korupcijos riziką, savo iniciatyva arba vidaus reikalų ministro pasiūlymu atlieka korupcijos pasireiškimo tikimybės nustatymą konkrečioje veiklos srityje.
2. Sprendimą einamaisiais metais atlikti korupcijos pasireiškimo tikimybės nustatymą VRM pavaldžioje įstaigoje, taip pat ir VRM pavaldžios įstaigos pavaldžioje įstaigoje[1](#_bookmark0) (toliau bendrai – VRM pavaldi įstaiga) priima VRM pavaldžios įstaigos vadovas ar jo įgaliotas asmuo (toliau bendrai – VRM pavaldžios įstaigos vadovas), VRM – vidaus reikalų ministras. Įvertinus galimas korupcijos rizikas, sprendimą atlikti korupcijos pasireiškimo tikimybės nustatymą VRM pavaldžioje įstaigoje priima vidaus reikalų ministras.
3. Apie VRM pavaldžios įstaigos vadovo priimtą raštišką sprendimą einamaisiais metais atlikti korupcijos pasireiškimo tikimybės nustatymą arba jo neatlikti, VRM pavaldžios įstaigos už korupcijai atsparios aplinkos kūrimą paskirtas atsakingas padalinys (darbuotojas) (toliau – už korupcijai atsparios aplinkos kūrimą paskirtas atsakingas subjektas) iki einamųjų metų liepos 1 d. informuoja VRM Korupcijos prevencijos ir vidaus tyrimų skyrių (toliau – KPVTS) elektroninio pašto adresu kpvts@vrm.lt pateikiant šio sprendimo[2](#_bookmark1) nuorašą.
4. Korupcijos pasireiškimo tikimybės nustatymą VRM pavaldžioje įstaigoje atlieka įstaigos už korupcijai atsparios aplinkos kūrimą atsakingas subjektas, VRM – KPVTS.
5. Korupcijos pasireikšimo tikimybei nustatyti gali būti sudaroma darbo grupė, kurios vadovu skiriamas už korupcijai atsparios aplinkos kūrimą atsakingas subjektas, o darbo grupės nariais – įstaigos darbuotojai, atsakingi už skirtingas įstaigos veiklos sritis.
6. Jei sprendimą korupcijos pasireiškimo tikimybės nustatymą atlikti VRM pavaldžioje įstaigoje priima vidaus reikalų ministras, korupcijos pasireiškimo tikimybės nustatymą atlieka KPVTS (savarankiškos įstaigos už korupcijai atsparios aplinkos kūrimą atsakingas padalinys) arba vidaus reikalų ministro sudaryta darbo grupė, kurios vadovu skiriamas KPVTS darbuotojas, o darbo grupės nariais – VRM pavaldžios įstaigos už korupcijai atsparios aplinkos kūrimą atsakingas subjektas ir įstaigos darbuotojai, atsakingi už skirtingas įstaigos veiklos sritis.
7. Nustatant korupcijos pasireiškimo tikimybę, analizuojamas ne senesnis kaip 2–3 pastarųjų metų laikotarpis.
8. Korupcijos pasireiškimo tikimybės nustatymo procesas vykdomas etapais.
9. **I etapas**: nustatomos įstaigos aktualios rizikos. Įstaigos aktualioms rizikoms nustatyti surenkama informacija:
	1. apie įstaigos darbuotojų padarytą (-as) korupcinio pobūdžio nusikalstamą (-as) veiką (-as) arba korupcinio pobūdžio teisės pažeidimą (-us);
	2. apie gautus skundus, pranešimus, pareiškimus dėl įstaigos atliktų veiksmų ir (ar) priimtų sprendimų;
	3. analizuojamu laikotarpiu (ar ankstesnes, jei iki korupcijos pasireiškimo tikimybės nustatymo nebuvo renkama ir vertinama tokia informacija) STT atliktas korupcijos rizikos analizes;
	4. apie analizuojamu laikotarpiu (ar ankstesnius, jei iki korupcijos pasireiškimo tikimybės atlikimo nebuvo renkama ir vertinama tokia informacija) atliktus teisės aktų, reglamentuojančių įstaigos veiklą, antikorupcinius vertinimus;

1 VRM centrinėms statutinėms įstaigoms pavaldžiose įstaigose.

2 Pavyzdžiui: įsakymas dėl korupcijos pasireiškimo tikimybės nustatymo atlikimo einamaisiais metais; įsakymas dėl korupcijos prevencijos veiksmų plano, kuriame numatytas korupcijos pasireiškimo tikimybės nustatymas, patvirtinimo; raštas, informuojantis dėl korupcijos pasireiškimo tikimybės atlikimo/neatlikimo einamaisiais metais; už korupcijai atsparios aplinkos kūrimą atsakingo darbuotojo tarnybinis pranešimas dėl tikslingumo atlikti korupcijos pasireiškimo tikimybės nustatymą su vadovo viza pritarti atlikti/neatlikti korupcijos pasireiškimo tikimybės nustatymą ir pan.

* 1. apie Lietuvos Respublikos valstybės kontrolės, Lietuvos Respublikos Seimo kontrolierių, kitų kontrolės ar priežiūros institucijų arba paties viešojo sektoriaus subjekto atliktus vidaus patikrinimus, audito išvadas, jų metu nustatytus įstaigos veiklos pažeidimus;
	2. sociologinių tyrimų, žiniasklaidos, darbuotojų apklausų rezultatų ir kitus viešai prieinamus, aktualius korupcijos pasireiškimo tikimybės nustatymui duomenis;
	3. taikant interviu metodą surinktą informaciją (įstaigos darbuotojų apklausos, anketavimas, vertinami įstaigos darbuotojams ar kitiems asmenims, galintiems suteikti korupcijos pasireiškimo tikimybės nustatymui reikalingos informacijos, pateikti klausimai);
	4. kita galimoms rizikoms įstaigoje nustatyti reikšminga informacija.
1. **II etapas**: išanalizavus ir įvertinus Aprašo 13 punkte nurodytus informacijos šaltinius, nustatomos įstaigos aktualios rizikos ir sudaromas bendras jų sąrašas.
2. **III etapas**: sudarius įstaigos rizikų sąrašą, vadovaujantis STT direktoriaus patvirtinta

tvarka: lygiai;

15.1 įvertinami kiekvienos nustatytos rizikos poveikio įstaigos veiklai ir kilimo tikimybės

15.2. apskaičiuojamas kiekvienos nustatytos rizikos lygis;

15.3. visos nustatytos rizikos suskirstomos pagal svarbą taikant matricų metodą (žemo

rizikingumo, vidutinio rizikingumo, aukščiausio rizikingumo).

1. **IV etapas**: surašoma korupcijos pasireiškimo tikimybės nustatymo išvada (toliau – Išvada). Išvada surašoma pagal STT direktoriaus patvirtintą formą, kurioje, be kitos informacijos, būtina nurodyti pasiūlymus dėl nustatytų rizikų mažinimo priemonių taikymo.
2. Nustačius žemą rizikingumo lygį, išsamiau nagrinėti rizikų, nustatyti joms mažinti atskirų priemonių nereikia.
3. Nustačius vidutinio rizikingumo lygį, įstaigai rekomenduojama papildyti antikorupcinio elgesio kodeksą arba taisykles situacijomis, kaip darbuotojams elgtis susidūrus su šiomis rizikomis, taikyti darbuotojų sąmoningumo didinimo priemones – organizuoti renginius, paskaitas, parengti atmintines. Dėl korupcijos rizikos veiksnių nustatymo veiklos srityse, kuriose gali šios rizikos pasireikšti, sprendžia už korupcijai atsparios aplinkos kūrimą atsakingas (-a) subjektas (darbo grupė) ir tai nurodo Išvados skiltyje „Kitos pastabos“.
4. Nustačius aukščiausią rizikingumo lygį, privalomai atliekamas korupcijos rizikos veiksnių nustatymas veiklos srityse, kuriose jos gali pasireikšti:
	1. atliekama teisės aktų, reglamentuojančių analizuojamą veiklos sritį, analizė, kuria siekiama identifikuoti galimas teisinio reglamentavimo spragas ir galimybę dviprasmiškai taikyti teisės aktų nuostatas, įvertinamas sprendimų priėmimo procedūros aiškumas, teisės aktų taikymo praktika, nustatytus korupcijos atvejus ir teisės aktų nuostatas, galimai sudarančias sąlygas korupcijai pasireikšti, analizuojami kiti dokumentai, susiję su analizuojama veiklos sritimi;
	2. esant poreikiui parengiamas klausimynas, kuris teikiamas pildyti analizuojamoje srityje dirbantiems VRM ar VRM pavaldžios įstaigos darbuotojams;
	3. vertinama informacija, gauta iš darbuotojų, užpildžiusių klausimyną;
	4. išsamiai, objektyviai ir visapusiškai ištiriami reikšmingus duomenys (priimti norminiai, vidaus administravimo ir individualūs teisės aktai, kiti dokumentai);
	5. kiekvienai nustatytai rizikai atskirai pagal STT direktoriaus patvirtintą formą surašomas Išvados priedas, kuris yra neatsiejama Išvados dalis. Išvados priede, be kitos informacijos, pateikiamas situacijos aprašymas, nurodomi nustatyti korupcijos rizikos veiksniai, siūlomos rizikos mažinimo ir nustatytų korupcijos rizikos veiksnių pašalinimo priemonės.
5. Išvada ne vėliau kaip per 2 mėnesius nuo korupcijos pasireiškimo tikimybės nustatymo atlikimo pradžios[3](#_bookmark2) pateikiama sprendimą dėl korupcijos pasireiškimo tikimybės atlikimo priėmusiam vidaus reikalų ministrui arba VRM pavaldžios įstaigos vadovui išvadoms patvirtinti.
6. Išvadoje nurodžius, kad tam tikroms rizikoms išanalizuoti tikslinga atlikti korupcijos rizikos veiksnių nustatymo procedūrą, nurodytą 19 punkte, bendras korupcijos pasireiškimo tikimybės nustatymo terminas yra 5 mėnesiai nuo korupcijos pasireiškimo tikimybės nustatymo atlikimo pradžios. Į šį terminą įskaičiuojamas korupcijos pasireiškimo tikimybės nustatymo išvados priedo surašymas. Išvada su priedu pateikiami sprendimą dėl korupcijos pasireiškimo tikimybės atlikimo priėmusiam vidaus reikalų ministrui arba VRM pavaldžios įstaigos vadovui išvadoms patvirtinti.
7. Veiklos srities vertinimo metu nustatytos ir išvadoje dėl korupcijos pasireiškimo tikimybės nustatymo nurodytos korupcijos rizikų ir (ar) jos veiksnių sumažinimo ar pašalinimo priemonės įtraukiamos į VRM ir jai pavaldžių įstaigų korupcijos prevencijos veiksmų planą.
8. Išvada dėl korupcijos pasireiškimo tikimybės nustatymo skelbiama sprendimą atlikti korupcijos pasireiškimo tikimybės nustatymą priėmusios VRM arba jai pavaldžios įstaigos interneto svetainėje. Kai VRM priima sprendimą atlikti korupcijos pasireiškimo tikimybės nustatymą jai pavaldžioje įstaigoje, išvada dėl korupcijos pasireiškimo tikimybės nustatymo skelbiama VRM ir jai pavaldžios įstaigos, kurioje buvo atliktas korupcijos pasireiškimo tikimybės nustatymas, interneto svetainėje.
9. VRM pavaldžios įstaigos vadovui patvirtinus išvadą dėl korupcijos pasireiškimo tikimybės nustatymo ir apie tai paskelbus savo įstaigos interneto svetainėje, įstaigos už korupcijai atsparios aplinkos kūrimą paskirtas atsakingas subjektas išvadą ir nuorodą į išvados paskelbimą interneto svetainėje pateikia KPVTS iki einamųjų metų gruodžio 31 d. elektroninio pašto adresu kpvts@vrm.lt.
10. **SKYRIUS**

**KORUPCIJOS PREVENCIJOS PLANAVIMO DOKUMENTŲ SUDARYMAS, VYKDYMO KOORDINAVIMAS IR KONTROLĖ**

1. VRM ir jai pavaldžių įstaigų korupcijos prevencijos veiksmų planą rengia KPVTS, vadovaudamasis KPĮ, STT direktoriaus patvirtintomis rekomendacijomis, kitų teisės aktų nuostatomis 3 metų laikotarpiui.
2. VRM ir jai pavaldžių įstaigų korupcijos prevencijos veiksmų planas tvirtinamas vidaus reikalų ministro įsakymu, jį įgyvendina VRM administracijos padaliniai ir VRM pavaldžios įstaigos.
3. VRM ir jai pavaldžių įstaigų korupcijos prevencijos veiksmų plano uždaviniams pasiekti nustatomos:
	1. VRM ir jai pavaldžioms įstaigoms privalomos vykdyti korupcijos prevencijos priemonės;
	2. Nacionalinės darbotvarkės korupcijos prevencijos klausimais priemonės, kurias įgyvendinant dalyvauja arba yra atsakingi VRM administracijos padaliniai ir (arba) VRM pavaldžios įstaigos,
	3. vidaus reikalų ministro patvirtintos priemonės, parengtos Aprašo II skyriaus nustatyta tvarka, atliekant korupcijos pasireiškimo tikimybės nustatymą.

3 Korupcijos pasireiškimo tikimybės nustatymo atlikimo pradžia laikytina sprendimo dėl korupcijos pasireiškimo priėmimo data, jei korupcijos pasireiškimo tikimybei nustatyti sudaroma darbo grupė – darbo grupės sudarymo data.

1. Esant poreikiui, į VRM ir jai pavaldžių įstaigų korupcijos prevencijos veiksmų planą gali būti įtraukiama papildomų priemonių.
2. Už konkrečios Korupcijos prevencijos veiksmų plane numatytos priemonės įgyvendinimą atsakingas VRM administracijos padalinys ar VRM pavaldi įstaiga informaciją apie korupcijos prevencijos veiksmų plano priemonių įgyvendinimo eigą ir pasiektus rezultatus teikia KPVTS. Informacija apie einamųjų metų pirmo pusmečio korupcijos prevencijos veiksmų plano priemonių įgyvendinimo eigą ir pasiektus rezultatus KPVTS teikiama ne vėliau kaip per vieną mėnesį nuo einamųjų metų pirmo pusmečio pabaigos, informacija apie praėjusių metų įgyvendinimo eigą ir pasiektus rezultatus – ne vėliau kaip per vieną mėnesį nuo kalendorinių metų pabaigos.
3. VRM ir jai pavaldžių įstaigų korupcijos prevencijos veiksmų plano gyvendinimo rezultatų vertinimą ir stebėseną atlieka KPVTS.
4. KPVTS kasmet parengia pažymą apie Korupcijos prevencijos veiksmų plano įgyvendinimo eigą ir pasiektus rezultatus už praėjusius kalendorinius metus ir iki pirmo ketvirčio pabaigos pateikia ją vidaus reikalų ministrui.
5. VRM pavaldžios įstaigos savo veiklos korupcijos prevencijos veiksmų planų rengti neprivalo. Vidaus reikalų ministras, atsižvelgdamas į nustatytus korupcijos rizikos veiksnius, įvertinęs bendrą korupcijos situaciją konkrečios VRM pavaldžios įstaigos veikloje, gali įpareigoti šios įstaigos vadovą parengti ir patvirtinti savo įstaigos korupcijos prevencijos veiksmų planą. VRM pavaldžių įstaigų korupcijos prevencijos veiksmų planai gali būti parengti ir pačių VRM pavaldžių įstaigų vadovų iniciatyva. Šiuos planus tvirtina juos parengusių įstaigų vadovai, kurie asmeniškai atsako už patvirtintų planų įgyvendinimą.
6. Jeigu VRM pavaldžioje įstaigoje yra patvirtintas korupcijos prevencijos veiksmų planas, jis įgyvendinamas pagal priemonių planus, į kuriuos įtraukiamos vidaus reikalų ministro patvirtintos priemonės, skirtos Nacionalinės darbotvarkės korupcijos prevencijos klausimais plano priemonėms įgyvendinti kartu su VRM ir kitomis institucijomis, vidaus reikalų ministro patvirtintos priemonės, ir kitos pačių VRM pavaldžių įstaigų vadovų patvirtintos priemonės.
7. Korupcijos prevencijos veiksmų planuose turi būti reglamentuojama priemonių įgyvendinimo tvarka, įgyvendinimo vertinimo kriterijai, stebėsena, vertinimas, koordinavimas, kontrolė, atskaitomybės teikimas.
8. Korupcijos prevencijos veiksmų planai, jų ir įgyvendinimo (stebėsenos) ataskaitos skelbiamos VRM ir (ar) VRM pavaldžių įstaigų interneto svetainės skyriuje „Korupcijos prevencija“.
9. **SKYRIUS**

**TEISĖS AKTŲ PROJEKTŲ ANTIKORUPCINIS VERTINIMAS**

1. VRM ir jai pavaldžių įstaigų rengiamų norminių teisės aktų projektų, kuriais numatoma reguliuoti visuomeninius santykius, antikorupcinis vertinimas atliekamas KPĮ ir Teisės aktų projektų antikorupcinio vertinimo taisyklėse nustatyta tvarka.
2. Už teisės aktų projektų antikorupcinio vertinimo atlikimą atsakingi teisės aktų projektus rengiančių VRM administracijos padalinių ir VRM pavaldžių įstaigų administracijos padalinių vadovai. Teisės aktų projektų antikorupcinį vertinimą VRM atlieka KPVTS. VRM pavaldžios įstaigos rengiamo teisės akto projekto antikorupcinį vertinimą atlieka tos įstaigos vadovo paskirtas asmuo arba administracijos padalinys, kuriam pavedama vykdyti teisės aktų projektų antikorupcinį vertinimą. Rekomenduojama pavesti teisės aktų projektų antikorupcinį

vertinimą atlikti už korupcijai atsparios aplinkos kūrimą atsakingam VRM pavaldžios įstaigos administracijos padaliniui arba asmeniui. Teisės akto projekto antikorupcinį vertinimą atliekančiu asmeniu (vertintoju) negali būti šio teisės akto projekto tiesioginis rengėjas.

1. Teisės akto projekto tiesioginis rengėjas teisės akto projektą antikorupciniam vertinimui atlikti teikia po šio teisės akto projekto suderinimo su kitais reikiamais administracijos padaliniais ir darbuotojais, pavaldžiomis įstaigomis, įstaigos darbo reglamento nustatyta tvarka.
2. Teisės akto projekto antikorupcinis vertinimas atliekamas ne ilgiau kaip per 7 darbo dienas, o jei projektas didelės apimties (10 ar daugiau puslapių) ir (ar) sudėtingas – ne ilgiau kaip per 12 darbo dienų.
3. Teisės akto projekto vertintojas parengia teisės akto projekto antikorupcinio vertinimo pažymą. Ši pažyma pridedama kaip lydimasis teisės akto projekto dokumentas ir paskelbiama Lietuvos Respublikos Seimo teisės aktų informacinėje sistemoje.
4. **SKYRIUS**

**PERSONALO PATIKIMUMO UŽTIKRINIMAS**

1. Informaciją apie asmenį, siekiantį eiti arba einantį pareigas VRM ar jai pavaldžioje įstaigoje KPĮ III skyriuje nurodytais atvejais, per jame nustatytus terminus ir nustatyta tvarka renka įstaigos administracijos padalinys, atsakingas už personalo valdymą, atsižvelgdamas į STT direktoriaus patvirtintą tvarką.
2. Asmenį į pareigas skiriantis vadovas ar teikiantis vadovas, siekdamas įvertinti asmenų patikimumą ir mažinti korupcijos pasireiškimo tikimybę, privalo pasinaudoti KPĮ ir kitų teisės aktų suteiktomis teisėmis gauti informaciją apie asmenį, ją įvertinti ir užtikrinti, kad jo vadovaujamoje įstaigoje ar įmonėje dirbtų tik atitinkantys nustatytus reikalavimus (apribojimus), patikimi, nepriekaištingos reputacijos vidaus tarnybos sistemos pareigūnai (toliau – pareigūnai), karjeros ir politinio (asmeninio) pasitikėjimo valstybės tarnautojai, taip pat darbuotojai, dirbantys (įdarbinami) pagal darbo sutartis (toliau – darbuotojai).
3. Pareigybių, prieš skiriant į kurias pateikiamas rašytinis prašymas STT pateikti informaciją apie skiriamą asmenį, sąrašą VRM sudaro vidaus reikalų ministras, VRM pavaldžiose įstaigose – šių įstaigų vadovai, atsižvelgdami į KPĮ III skyriaus nuostatas ir korupcijos rizikos veiksnius, susijusius su konkrečiai pareigybei priskirtomis funkcijomis ir reikalavimais.
4. Rašytinį prašymą STT pateikti informaciją apie asmenį pasirašo asmenį į pareigas skiriantis ar teikiantis vadovas.
5. Į pareigas asmuo gali būti paskirtas tik gavus ir įvertinus informaciją iš STT. Su iš STT gauta informacija apie asmenį VRM yra supažindinamas KPVTS vadovas, VRM pavaldžioje įstaigoje – už korupcijai atsparios aplinkos kūrimą paskirtas atsakingas subjektas, kurie pagal kompetenciją dalyvauja ir teikia nuomonę personalo formavimo procedūrose vertinant STT pateiktą informaciją apie asmenį. Įstaigų vadovai privalo užtikrinti, kad iš STT gauta informacija būtų apsaugota nuo atskleidimo tretiesiems asmenims, išskyrus įstatymų numatytus atvejus.
6. **SKYRIUS**

**ANTIKORUPCINIO (ETIŠKO) ELGESIO TAISYKLIŲ DIEGIMAS**

1. VRM pavaldžių įstaigų vadovai užtikrina, kad jų vadovaujamoje įstaigoje būtų priimti antikorupcinio elgesio standartus nustatantys teisės aktai: antikorupcinio elgesio kodeksas ar taisyklės (toliau – antikorupcinio elgesio taisyklės).
2. Vidaus reikalų ministras nustato antikorupcinio elgesio taisykles, kurios taikomos visiems VRM darbuotojams, taip pat VRM pavaldžių įstaigų vadovams ir jų pavaduotojams.
3. Antikorupcinio elgesio taisyklėse, atsižvelgiant į įstaigos veiklos specifiką, išsamiai nustatomi pagrindiniai darbuotojų skaidrios veiklos ir antikorupcinio elgesio standartai, kuriais siekiama užtikrinti sąžiningumą, atsakingumą, korupcijos netoleravimą: taikomas tarnybinės etikos vertybes, vykdomą dovanų politiką, privačių interesų konfliktų prevenciją ir kt.
4. Antikorupcinio elgesio taisyklėse taip pat aprašomi pavyzdiniai galimos korupcinio pobūdžio rizikos atvejai ir darbuotojų veiksmai su jais susidūrus.
5. VRM pavaldžios įstaigos už korupcijai atsparios aplinkos kūrimą paskirtas atsakingas subjektas kontroliuoja, kaip įstaigos darbuotojai, o KPVTS – kaip VRM darbuotojai laikosi antikorupcinio elgesio taisyklių, konsultuoja juos įstaigos veiklos srityje kylančiais antikorupcinio elgesio klausimais.
6. **SKYRIUS**

**ATSPARUMO KORUPCIJAI LYGIO ĮSIVERTINIMAS**

1. Atsparumo korupcijai lygio įstaigose įsivertinimo tikslas – VRM ir jai pavaldžioms įstaigoms įsivertinti atsparumo korupcijai reikalavimų vykdymą: pasitikrinti, ar pakankamai yra imamasi veiksmų kuriant ir įgyvendinant korupcijai atsparią aplinką įstaigoje ir nusistatyti atsparumo korupcijai lygį (toliau – AKL).
2. VRM ir jai pavaldžių įstaigų vadovų įgalioti asmenys ar administracijos padaliniai, atsakingi už korupcijos prevenciją ir kontrolę, atsparumo korupcijai reikalavimų įgyvendinimo įsivertinimą atlieka kasmet iki sausio 31 d. pagal klausimynuose (Aprašo 1 priedas) pateiktus vertinimo kriterijus.
3. Klausimynų užpildymą ir AKL apskaičiavimą sudaro šie etapai:
	1. I etapas: VRM ir jai pavaldžios įstaigos pildo klausimynus ir pažymi vieną iš galimų atsakymų: ,,Taip“, ,,Iš dalies“ arba ,,Ne“ bei pateikia jo vertinimą:
4. atsakymas „Taip“ žymimas, kai kriterijus įgyvendintas ir (arba) nuolatos vykdomas (įgyvendinta 71–100 proc.). Kiekvienas atsakymas „Taip“ vertinamas 1 balu;
5. atsakymas „Iš dalies“ žymimas, kai kriterijus taikomas iš dalies arba jo įgyvendinimas yra tobulintinas (įgyvendinta 31–71 proc.). Kiekvienas atsakymas „Iš dalies “ vertinamas 0,5 balo. Tais atvejais, kai klausimyne pažymima „Iš dalies“, rekomenduojama pateikti tokio atsakymo paaiškinimą;
6. atsakymas „Ne“ žymimas, kai toks kriterijus praktiškai netaikomas (nevykdomas) (įgyvendinta 0–30 proc.). Kiekvienas atsakymas „Ne“ vertinamas 0 balų.

**Jei yra tokių klausimų, kurie nesusiję, pvz., su įstaigos kompetencija, tai pažymima skiltyje „Pastabos“.**

* 1. II etapas: kiekvieno užpildyto klausimyno nuo A1 iki A8 įvertinimas apskaičiuojamas pagal surinktų balų vidurkį, t. y. pagal formulę: A1= X:Z, kai:

*A*1 – klausimyno įvertinimo balo vidurkis; X – apskaičiuota balų suma;

Z – klausimyne esančių klausimų skaičius.

*Pavyzdžiui: pildydama klausimyną, susidedantį iš 8 klausimų, įstaiga pažymėjo penkis atsakymus ,,Taip“, du atsakymus „Iš dalies“ ir du atsakymus ,,Ne“.*

*Tada A****1*** = (5 × 1 + 2 × 0,5 + 1 × 0) : 8 = 6 : 8 = 0,75.

„Pastabose“ pažymėti atsakymai (klausimai), pvz., nesusiję su įstaigos kompetencija, apskaičiuojant balų vidurkį, į Z skaičių neįtraukiami. Pavyzdžiui, jei įstaiga pažymėjo penkis atsakymus „Taip“, du „Ne“, o vienas **klausimas** buvo „Pastabose“ pažymėtas kaip nesusijęs, tada A = (5 × 1 + 2 × 0) : 8 = 5:8 = 0,63.

Gautas skaičius suapvalinamas iki šimtųjų dalių pagal bendrąsias matematikos taisykles.

* 1. III etapas: bendras įstaigos AKL apskaičiuojamas pagal bendrą įvertintuose klausimynuose gautų balų vidurkių sumą ją dalijant iš klausimynų skaičiaus:

Bendras įstaigos AKL = (A1 + A2 + A3 + A4 + A5 + A6 + A7 + A8 ) : Y, kai: A1 – 1 klausimyno įvertinimo balo vidurkis;

A2 – 2 klausimyno įvertinimo balo vidurkis; A3 – 3 klausimyno įvertinimo balo vidurkis; A4 – 4 klausimyno įvertinimo balo vidurkis; A5 – 5 klausimyno įvertinimo balo vidurkis; A6 – 6 klausimyno įvertinimo balo vidurkis; A7 – 7 klausimyno įvertinimo balo vidurkis; A8 – 8 klausimyno įvertinimo balo vidurkis; Y – klausimynų skaičius.

 *Pavyzdžiui: įstaiga užpildė ir apskaičiavo klausimynų įvertinimo balų vidurkius: 1 klausimyno įvertinimo balo vidurkis yra 0,8; 2 klausimyno įvertinimo balo vidurkis yra 0,7; 3 klausimyno įvertinimo balo vidurkis yra 0,9; 4 klausimyno įvertinimo balo vidurkis yra 0,9; 5 klausimyno įvertinimo balo vidurkis yra 1; 6 klausimyno įvertinimo balo vidurkis yra 1; 7 klausimyno įvertinimo balo vidurkis yra 0,8 ir 8 klausimyno įvertinimo balo vidurkis yra 0,7. Tuomet visų klausimynų įvertinimo balų vidurkių suma yra padalinama iš klausimynų skaičiaus ir gaunamas galutinis įstaigos AKL. AKL* = (*0,8 + 0,7 + 0,9 +0,9 + 1 + 1 + 0,8 + 0,7)* : 8 = 6,8 : 8

= 0,85.

* 1. IV etapas: AKL įsivertinamoji reikšmė nustatoma pagal šiuos intervalus:
1. aukštas įstaigos AKL, kai apskaičiuoto AKL reikšmė nuo 0,85 iki 1;
2. aukštesnis, nei vidutinis įstaigos AKL, kai apskaičiuoto AKL reikšmė nuo 0,7 iki 0,85;
3. vidutinis įstaigos AKL, kai apskaičiuoto AKL reikšmė nuo 0,5 iki 0,7;
4. žemesnis nei vidutinis įstaigos AKL, kai apskaičiuoto AKL reikšmė nuo 0,3 iki 0,5;
5. žemas įstaigos AKL, kai apskaičiuoto AKL reikšmė nuo 0 iki 0,3.

*Pavyzdžiui: apskaičiuotas AKL = 0,52 laikomas vidutiniu.*

Bendrasis įstaigos AKL rodiklis naudojamas vertinant įstaigos pasirengimą tinkamai identifikuoti galimus korupcijos rizikos veiksnius, nusimatyti tinkamas priemones korupcijos rizikai suvaldyti ir įvertinti korupcijos prevencijos veiksmų rezultatyvumą (AKL vertinimo rodiklio siekiamybė yra ,,1“).

1. VRM ir jai pavaldžios įstaigos, atsižvelgdamos į įsivertinimo rezultatus, numato ir įgyvendina priemones, skirtas AKL gerinti. Jos įtraukiamos į įstaigos korupcijos prevencijos veiksmų planą.
2. VRM ir jai pavaldžios įstaigos savo interneto svetainės puslapyje ,,Korupcijos prevencija“ skelbia savo įstaigos užpildytus klausimynus ir įvertinimo rezultatų suvestinę.
3. **SKYRIUS**

**INFORMACIJOS APIE PAŽEIDIMUS TEIKIMAS, NAGRINĖJIMAS, VIEŠINIMAS**

1. Informacija apie korupcinio pobūdžio teisės pažeidimus (kaip ši sąvoka apibrėžta KPĮ) ir kitus pažeidimus (kaip ši sąvoka apibrėžta Pranešėjų apsaugos įstatyme), VRM teikiama vidaus reikalų ministro nustatyta tvarka. Informacija apie tokių pažeidimų teikimą ir nagrinėjimą skelbiama VRM interneto svetainėje.
2. VRM pavaldžių įstaigų vadovai užtikrina, kad jų vadovaujamoje įstaigoje būtų užtikrinamas informacijos apie korupcinio pobūdžio teisės pažeidimus ir kitus pažeidimus teikimas ir nagrinėjimas. Vidaus reikalų centrinių statutinių įstaigų vadovai privalo, o kitų VRM pavaldžių įstaigų vadovai turi teisę patvirtinti vidinius aprašus dėl informacijos apie korupcinio pobūdžio teisės pažeidimus ir kitus pažeidimus teikimo, nagrinėjimo, tvarkymo bei pranešėjų apsaugos užtikrinimo.
3. VRM pavaldžių įstaigų vadovai ar jų įgalioti asmenys privalo ne vėliau kaip per 5 darbo dienas nuo pavedimo atlikti tarnybinį patikrinimą, tarnybinio nusižengimo ar darbo pareigų pažeidimo tyrimą, KPVTS el. paštu kpvts@vrm.lt pateikti informaciją apie pradėtą tyrimą pagal Aprašo 2 priede nustatytą formą dėl:
	1. viešųjų pirkimų tvarkos pažeidimų;
	2. šiurkščių tarnybinių nusižengimų (darbo pareigų pažeidimų), nustatytų Lietuvos Respublikos vidaus tarnybos statuto 41 straipsnio 3 dalyje, Lietuvos Respublikos valstybės tarnybos įstatymo 23 straipsnio 5 dalyje ir Lietuvos Respublikos darbo kodekso 58 straipsnio 3 dalyje;
	3. šaunamojo ginklo praradimo, panaudojimo;
	4. pareigūno vardą žeminančių veikų;
	5. rotuojamų pareigūnų padarytų pažeidimų;
	6. pažeidimų, panaudojant Europos Sąjungos paramą;
	7. dėl rezonansinių įvykių, kurie sukėlė didelį visuomenės susidomėjimą.
4. Atlikus tarnybinį patikrinimą, tarnybinio nusižengimo ar darbo pareigų pažeidimo tyrimą Aprašo 58.1–58.7 papunkčiuose numatytais atvejais, VRM pavaldžių įstaigų vadovai ar jų įgalioti asmenys privalo ne vėliau kaip per 5 darbo dienas el. paštu kpvts@vrm.lt pateikti informaciją apie tyrimo rezultatus pagal Aprašo 3 priede nustatytą formą, pridedant tarnybinio patikrinimo išvados ar kito dokumento, kuriuo baigiamas patikrinimo atlikimas, kopiją.
5. Nuasmeninta informacija apie įstaigos darbuotojų padarytus nusižengimus skelbiama VRM ir jai pavaldžių įstaigų interneto svetainėse vadovaujantis Lietuvos Respublikos Vyriausybės nustatyta tvarka.
6. **SKYRIUS BAIGIAMOSIOS NUOSTATOS**
7. Asmens duomenys, gauti įgyvendinant Aprašo nuostatas, gali būti tvarkomi tik tuo tikslu, kuriuo jie yra renkami.
8. VRM ir jai pavaldžiose įstaigose imamasi visų pagrįstų priemonių siekiant užtikrinti, kad būtų laikomasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, 5 straipsnio 1 dalyje nustatytų teisėtumo, sąžiningumo ir skaidrumo, tikslo apribojimo, duomenų kiekio mažinimo, tikslumo, saugojimo trukmės apribojimo, vientisumo ir konfidencialumo principų, Lietuvos Respublikos asmens duomenų teisinės apsaugos įstatymo ir kitų teisės aktų, nustatančių asmens duomenų tvarkymą ir apsaugą, nuostatų.

Korupcijos prevencijos tvarkos aprašo 1 priedas

**Nr. 1 SKAIDRUMO KULTŪROS VERTINIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar įstaigoje yra įdiegti antikorupcinio elgesio standartai (patvirtintas kodeksas ar taisyklės) ir ar jie viešai prieinami? |  |  |  |  |
| 2. | Ar įstaigos darbuotojai yra supažindinti su įstaigoje taikomais antikorupcinio elgesio standartais (arba su taikomais principais)? |  |  |  |  |
| 3. | Ar organizuojamos veiklos visų įstaigos darbuotojų antikorupciniam sąmoningumui didinti[4](#_bookmark3)? |  |  |  |  |
| 4. | Ar įstaigos interneto svetainės skiltyje „Korupcijos prevencija“ pateikiama aktuali bei prireikus atnaujinama informacija apie korupcijai atsparios aplinkos kūrimo priemonių įgyvendinimą? |  |  |  |  |
| 5. | Ar įstaigoje atliekamas (-a) darbuotojų tolerancijos korupcijai tyrimas (apklausa)? |  |  |  |  |
| Klausimyno įvertinimo balo vidurkis (A1) = |

**Nr. 2 KORUPCIJOS RIZIKOS VALDYMO NUSTATYMO VERTINIMO KLAUSIMYNAS**

|  |  |  |  |  |
| --- | --- | --- | --- | --- |
| **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar klausimyno pildymo metais įstaigoje buvo atliekamas korupcijos pasireiškimo tikimybės nustatymas (toliau – KPTN)? Ar įstaigos vadovas buvo priėmęs sprendimą atlikti KPTN[5](#_bookmark4)? |  |  |  |  |
| 2. | Ar per 3 paskutinius metus buvo atliktas korupcijos rizikos valdymo vertinimas, atliekant vidaus auditą? |  |  |  |  |
| 3. | Ar sudaromas įstaigos aktualių rizikų sąrašas? |  |  |  |  |
| Klausimyno įvertinimo balo vidurkis (A2) = |

**Nr. 3 KORUPCIJOS RIZIKĄ MAŽINANČIŲ PRIEMONIŲ PLANAVIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar įstaigoje yra patvirtintas korupcijos prevencijos veiksmų planas[6](#_bookmark5)? |  |  |  |  |
| 2. | Ar rengiant korupcijos prevencijos veiksmų planą atliktaišsami korupcijos rizikos veiksnių analizė ir nustatytos problemos? |  |  |  |  |

4 Pavyzdžiui, renginiai, mokymai ir pan.

5 Jei įstaigos vadovas priima sprendimą einamaisiais metais KPTN neatlikti, prie pastabų nurodoma, kad buvo priimtas sprendimas KPNT neatlikti. Jei įstaigos vadovas priima sprendimą einamaisiais metais KPTN atlikti, tačiau jis neatliktas, prie pastabų nurodoma, kad buvo priimtas sprendimas KPNT atlikti, tačiau jis nebuvo atliktas. Abiem atvejais šis klausimas vertinamas 0 balų.

6 Jei įstaigoje naudojamas kitos įstaigos, kuriai jis yra pavaldus ar atskaitingas, korupcijos prevencijos veiksmų planas, žymimas atsakymas „Taip“.

|  |  |  |  |  |  |
| --- | --- | --- | --- | --- | --- |
| 3. | Ar korupcijos prevencijos veiksmų planas yra skelbiamas viešai? |  |  |  |  |
| 4. | Ar nustatyti aiškūs, pamatuojami ir objektyvūs kriterijai, pagal kuriuos vertinamas korupcijos prevencijos veiksmų plano įgyvendinimo veiksmingumas? |  |  |  |  |
| 5. | Ar korupcijos prevencijos veiksmų plane pateikiama korupcijos rizikos veiksnių analizė, įvardijamos korupcijos rizikos mažinimo priemonės, nurodomi jų vykdytojai, įgyvendinimo terminai bei vertinimo kriterijai?[7](#_bookmark6) |  |  |  |  |
| 6. | Ar nustatyta korupcijos prevencijos veiksmų plano vykdymo koordinavimo ir kontrolės tvarka? |  |  |  |  |
| 7. | Ar paskirtas darbuotojas, atsakingas už korupcijos prevencijos veiksmų plano vykdymo koordinavimą ir kontrolę? |  |  |  |  |
| 8. | Ar viešai skelbiama informacija apie korupcijos prevencijos veiksmų plano bei kitų priemonių, kurių atsakingu vykdytoju pagal kitus su korupcijos prevencijos planavimu susijusius dokumentus paskirta įstaiga, įgyvendinimo rezultatus? |  |  |  |  |
| Klausimyno įvertinimo balo vidurkis (A3)= |

**Nr. 4 TEISĖKŪROS TOBULINIMO VERTINIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar atliekamas įstaigos rengiamų, keičiamų teisės aktų ir jų projektų antikorupcinis vertinimas? |  |  |  |  |
| 2. | Ar teisės aktų ir jų projektų antikorupcinį vertinimą atlieka asmenys, kurie nėra jų rengėjai? |  |  |  |  |
| 3. | Ar teisės aktų projektų antikorupcinis vertinimas atliekamas pagal antikorupcinio vertinimo pažymoje nustatytus kriterijus? |  |  |  |  |
| 4. | Ar teisės akto projekto antikorupcinio vertinimo pažyma pateikiama įstaigos vadovui kartu su projektu? |  |  |  |  |
| 5. | Ar antikorupcinio vertinimo pažymos skelbiamos viešai? |  |  |  |  |
| 6. | Ar visuomenė įtraukiama į teisės aktų kūrimą ir jų tobulinimą (teisės aktai derinami nustatyta tvarka ir per nustatytus terminus Lietuvos Respublikos Seimo teisės aktų projektų informacinėje sistemoje (TAIS)? |  |  |  |  |
| 7. | Ar įstaigoje yra patvirtinta tvarka, pagal kurią vadovai ir (ar) darbuotojai Lietuvos Respublikos lobistinės veiklos įstatymo nustatyta tvarka turi deklaruoti (deklaruoja) jų atžvilgiu vykdytą lobistinę veiklą? |  |  |  |  |
| 8. | Ar įstaigoje numatyta, kas atlieka 7 punkte nustatytos tvarkos laikymosi kontrolę? |  |  |  |  |
| Klausimyno įvertinimo balo vidurkis (A4) = |

7 Atsakymas „Taip“ nurodomas tais atvejais, kai korupcijos prevencijos veiksmų plane pateikiama visa klausime nurodyta informacija, „Iš dalies“ – kai šiame plane pateikiama tik dalis klausime nurodytos informacijos, ir atsakymas „Ne“ – jei korupcijos prevencijos veiksmų plane nepateikiama jokia klausime nurodyta informacija.

**Nr. 5 PERSONALO PATIKIMUMO UŽTIKRINIMO VERTINIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar Lietuvos Respublikos korupcijos prevencijos įstatymoIII skyriuje nustatyta tvarka yra sudarytas ir viešai skelbiamas pareigybių, dėl kurių teikiamas prašymas Lietuvos Respublikos specialiųjų tyrimų tarnybai (toliau – STT) pateikti informaciją apie asmenį, siekiantį eiti arba einantį pareigas įstaigoje, sąrašas[8](#_bookmark7)? |  |  |  |  |
| 2. | Ar į STT kreipiamasi visais atvejais, kai rašytinio prašymo STT pateikti informaciją apie asmenį, siekiantį eiti arba einantį pareigas įstaigoje, pateikimas yra privalomas Korupcijos prevencijos įstatymo III skyriaus nustatyta tvarka? |  |  |  |  |
| 3. | Ar kreipiamasi į STT dėl asmens, kurį ketinama skirti į pareigas laikinai? |  |  |  |  |
| 4. | Ar kreipiamasi į STT dėl asmens, kurį ketinama skirti dar vienai kadencijai į tas pačias pareigas? |  |  |  |  |
| Klausimyno įvertinimo balo vidurkis (A5) = |

**Nr. 6 INTERESŲ KONFLIKTŲ VALDYMO IR DOVANŲ POLITIKOS ĮGYVENDINIMO VERTINIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar įstaigoje patvirtinta privačių interesų derinimo ir nusišalinimo tvarka? |  |  |  |  |
| 2. | Ar įstaigoje sudarytas pareigybių, kurias užimantys asmenys privalo deklaruoti privačius interesus, sąrašas? |  |  |  |  |
| 3. | Ar įstaigoje yra paskirtas įgaliotas asmuo, kuris kontroliuoja, kaip darbuotojai, privalantys deklaruoti privačius interesus, laikosi Lietuvos Respublikos viešųjų ir privačių interesų derinimo įstatymo nuostatų? |  |  |  |  |
| 4. | Ar įstaiga ne rečiau nei kartą per metus atlieka darbuotojų privačių interesų deklaracijose pateiktos informacijos analizę ir stebėseną? |  |  |  |  |
| 5. | Ar įstaigos vadovas supažindinamas su atliktos darbuotojų privačių interesų deklaracijų analizės ir stebėsenos rezultatais? |  |  |  |  |
| 6. | Ar įstaigos darbuotojams organizuojami mokymai apie interesų konfliktus ir apie tai, kaip tokius konfliktus tinkamai valdyti? |  |  |  |  |
| 7. | Ar įstaigoje patvirtinta dovanų teikimo ir priėmimo politika? |  |  |  |  |
| 8. | Ar dovanos, gautos įstaigoje, yra registruojamos, vertinamos ir traukiamos į apskaitą (ar yra sudarytas dovanų registras)? |  |  |  |  |
| Klausimyno įvertinimo balo vidurkis (A6) = |

8Atsakymas „Taip“ žymimas tais atvejais, kai minėtas sąrašas yra sudarytas ir skelbiamas viešai, „Iš dalies“ – kai jis arba yra sudarytas, arba viešai skelbiamas, ir „Ne“ – jei toks sąrašas nei yra sudarytas, nei viešai skelbiamas.

**Nr. 7 PRANEŠĖJŲ APSAUGOS UŽTIKRINIMO VERTINIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar įstaigoje yra įdiegtas ir funkcionuoja vidinis informacijos apie pažeidimus teikimo kanalas?[9](#_bookmark8) |  |  |  |  |
| 2. | Ar vidiniuose informacijos apie pažeidimus teikimo kanaluose nurodoma, kokios yra asmenų, pateikusių informaciją apie pažeidimus, teisės, taip pat – kokios apsaugos, skatinimo ir pagalbos priemonės jiems taikomos ir kaip bus užtikrinamas grįžtamasis ryšys? |  |  |  |  |
| 3. | Ar įstaigos vidiniais kanalais teikiama informacija apie paskirtą kompetentingą subjektą, jo kontaktus, taip pat apie informacijos apie pažeidimus teikimo ir jos vertinimo procedūrą? |  |  |  |  |
| 4. | Ar yra paskirtas kompetentingas asmuo ar padalinys, atsakingas už informacijos gavimo vidinių kanalų administravimą?[10](#_bookmark9) |  |  |  |  |
| Klausimyno įvertinimo balo vidurkis (A7) = |

**Nr. 8 ATSPARUMO KORUPCIJAI UŽTIKRINIMO VIEŠUOSIUOSE PIRKIMUOSE VERTINIMO KLAUSIMYNAS**

|  |  |  |  |  |  |
| --- | --- | --- | --- | --- | --- |
|  | **Kriterijus** | Taip(71–100 %)(1 balas) | Iš dalies (31–70 %)(0,5 balo) | Ne(0–30 %)(0 balų) | Pastabos |
| 1. | Ar įstaiga yra patvirtinusi teisės aktą (-us), reglamentuojantį (-čius) viešųjų pirkimų (toliau – VP) atlikimą (VP planavimą ir pasirengimą pirkti, skelbimą, tiekėjo paraiškos ir pasiūlymo vertinimą ir t. t.), sutarčių vykdymą bei kontrolę per visą pirkimo procesą – nuo pasirengimo pirkimui iki pirkimo sutarties įvykdymo? |  |  |  |  |
| 2. | Ar įstaigoje yra paskirti VP procese dalyvaujantys (VP inicijuojantys, juos organizuojantys bei kontroliuojantys) asmenys arba sudaryta komisija ir nustatytos jų teisės bei pareigos? |  |  |  |  |
| 3. | Ar įstaiga užtikrina, kad VP procese dalyvaujantys asmenys laikytųsi konfidencialumo ir nešališkumo principų (pildomos nešališkumo deklaracijos ir konfidencialumo pasižadėjimai ir atliekama jų kontrolė)? |  |  |  |  |
| 4. | Ar užtikrinama, kad į VP komisiją būtų įtraukiami asmenys, kurie nėra susiję tiesioginio pavaldumo santykiais? |  |  |  |  |
| 5. | Ar VP sutarčių įgyvendinimo priežiūros funkcija yra priskirta konkrečiam asmeniui ar padaliniui? |  |  |  |  |
| 6. | Ar įstaigoje per pastaruosius trejus metus buvo atliekamas VP proceso vidaus auditas ir (ar) korupcijos pasireiškimo tikimybės nustatymas viešųjų pirkimų srityje? |  |  |  |  |

9 Jei įstaigoje naudojamas kitos įstaigos, kuriai ji yra pavaldi ar atskaitinga, vidinis informacijos apie pažeidimus teikimo kanalas, žymimas atsakymas „Taip“.

10 Jei toks asmuo paskirtas kitoje įstaigoje, kuriai pavaldi ar atskaitinga ši įstaiga, žymimas atsakymas „Taip“.

|  |  |  |  |  |  |
| --- | --- | --- | --- | --- | --- |
| 7. | Ar įstaigoje nustatyti kriterijai, kada atliekamas tiekėjo vertinimas, ar patvirtinti vertinimo tvarka ir tiekėjo etikos kodeksas[11](#_bookmark10)? |  |  |  |  |
| 8. | Ar nustatyti kriterijai, pagal kuriuos tiekėjas bus pripažintas nepatikimu? |  |  |  |  |
| Klausimyno įvertinimo balo vidurkis (A8) = |

**ATSPARUMO KORUPCIJAI LYGIO SUVESTINĖ**

|  |  |
| --- | --- |
| Klausimynų įvertinimo balo vidurkiai | KlausimynaiY= įvertintų klausimynų skaičius |
| A1 |  | Skaidrumo kultūros vertinimo |
| A2 |  | Korupcijos rizikos valdymo nustatymo vertinimo |
| A3 |  | Korupcijos riziką mažinančių priemonių planavimo |
| A4 |  | Teisėkūros tobulinimo vertinimo |
| A5 |  | Personalo patikimumo užtikrinimo vertinimo |
| A6 |  | Interesų konfliktų valdymo ir dovanų politikos įgyvendinimo vertinimo |
| A7 |  | Pranešėjų apsaugos užtikrinimo vertinimo |
| A8 |  | Atsparumo korupcijai užtikrinimo viešuosiuose pirkimuose vertinimo |
| **(A1 + A2 + A3 + A4 + A5 + A6 + A7 + A8 ) : Y =*AKL*** |
| ***AKL =*** |

11Atsakymas „Taip“ nurodomas tais atvejais, kai įstaigoje yra nustatyti minėti kriterijai, patvirtinti vertinimo tvarka ir tiekėjo etikos kodeksas, atsakymas „Iš dalies“ žymimas, kai įstaigai būdinga tik dalis klausime nurodytos informacijos, ir atsakymas

„Ne“ – jei įstaigoje nei nustatyti tokie kriterijai, nei patvirtinti vertinimo tvarka ir tiekėjo etikos kodeksas.

**Pranešimo apie pradėtą tarnybinį patikrinimą (tarnybinio nusižengimo ar darbo pareigų pažeidimo tyrimą) formos pavyzdys)**

(Įstaigos pavadinimas)

**PRANEŠIMAS**

**APIE PRADĖTĄ TARNYBINĮ PATIKRINIMĄ**

**(TARNYBINIO NUSIŽENGIMO AR DARBO PAREIGŲ PAŽEIDIMO TYRIMĄ)**

(data, surašymo vieta)

|  |  |
| --- | --- |
| Tikrinamo darbuotojo vardas, pavardė, pareigos |  |
| Pažeidimo vieta, laikas, aplinkybės (trumpa fabula) |  |
| Pažeidimas padarytas tarnybos (ne tarnybos) metu |  |
| Tikrintojo vardas, pavardė, parašas |  |

**Pranešimo apie baigtą tarnybinį patikrinimą (tarnybinio nusižengimo ar darbo pareigų pažeidimo tyrimą) formos pavyzdys)**

(Įstaigos pavadinimas)

**PRANEŠIMAS**

**APIE BAIGTĄ TARNYBINĮ PATIKRINIMĄ**

**(TARNYBINIO NUSIŽENGIMO AR DARBO PAREIGŲ PAŽEIDIMO TYRIMĄ)**

(Data, surašymo vieta)

|  |  |
| --- | --- |
| Tikrinto darbuotojo vardas, pavardė, pareigos |  |
| Pažeidimo vieta, laikas, aplinkybės (trumpa fabula) |  |
| Pažeidimas padarytas tarnybos (ne tarnybos) metu |  |
| Informacija, ar pažeidimas (ne)pasitvirtino |  |
| Pažeista teisės norma (teisės akto pavadinimas, konkretus straipsnis, dalis, punktas) |  |
| Pasiūlyta (ne)skirti tarnybinę (darbo pareigų pažeidimo) nuobaudą |  |
| Tikrintojo vardas, pavardė |  |